**Núria de Gispert i Català**, nada en Barcelona o 6 de abril de 1949, é unha política e avogada catalá, foi presidenta do Parlamento de Cataluña entre 2010 e 2015.

Traxectoria
-----------

Núria de Gispert i Català é a filla do tamén político e avogado Ignasi de Gispert i Jordà, e descendente da insigne benefactora Dorotea de Chopitea. De Gispert licenciouse en Dereito pola Universidade de Barcelona. Ten o título de interpretación xurada polo Ministerio de Asuntos Exteriores. Exerceu de avogada desde 1971 ata 1973. Ademais, foi funcionaria da Deputación de Barcelona desde 1974 a 1980.

Foi militante da Unió Democràtica de Catalunya desde 1986 e membro da Federación de Convergència i Unió e tras a súa separación de UDC e CDC foi unha das fundadoras de Demòcrates de Catalunya. Foi secretaria xeral de Xustiza e de Gobernación desde 1984 a 1993 e vicepresidenta do Comité Director para a Organización da Administración da Generalitat de Cataluña desde 1993 ata o 1994. É vicepresidenta de Relacións Institucionais do Comité de Goberno de UDC e membro do Consello Nacional.

No Goberno de Cataluña 1992-1995 presidido por Jordi Pujol, foi nomeada conselleira de Xustiza en substitución de Antoni Isac i Aguilar nunha remodelación do goberno que se produciu o 1 de xaneiro de 1995. No Goberno de Cataluña 1995-1999 e Goberno de Cataluña 1999-2003, continuou no cargo da consellería de Xustiza pero tras os axustes no goberno que houbo o 5 de febreiro de 2001, foi nomeada conselleira de Gobernación substituíndo a Josep Antoni Duran i Lleida. Estivo un ano na consellería ata que nunha nova remodelación do goberno, foi nomeada Xustiza e Interior (unificando os dous departamentos). presidiu a parte catalá da Comisión Mixta de Transferencias Estado-Generalitat e foi relatora do Estatuto de autonomía de Cataluña de 2006.

Foi elixida deputada no Parlamento de Cataluña nas eleccións do 2003, as de 2006 e as do 2010.

Polo seu labor como avogada, recibiu a Cruz de honra de Sant Raimon de Penyafort (1998), a Cruz ao Mérito ao Servizo da Avogacía Española (2002) e a Medalla do Colexio de Avogados de Barcelona (2004). É colexiada, sen exercicio, do Colexio de Avogados de Barcelona. É membro da Academia de Xurisprudencia e Lexislación de Cataluña desde 2006 e defensora do mutualista da Mutua dos Avogados (2005).

Durante a campaña electoral das eleccións ao Parlamento de Cataluña 2010, fíxose público que se CiU tiña unha ampla maioría na cámara catalá, sería elixida como presidenta do Parlamento.

O 16 de decembro de 2010, foi elixida presidenta do Parlamento de Cataluña na sesión constitutiva da cámara para a IX lexislatura, sendo a primeira muller en ocupar este cargo.

Cargos
------

|  |  |  |
| --- | --- | --- |
| Predecesor:**Antoni Isac i Aguilar** |  **Conselleira de Xustiza da Generalitat de Cataluña** 1995-2001 | Sucesor:**Josep Delfí Guàrdia i Canela** |
| Predecesor:**Josep Antoni Duran i Lleida** |  **Conselleira de Gobernación da Generalitat de Cataluña** 2001-2002 | Sucesor:**Josep Maria Pelegrí i Aixut** |
| Predecesor:**Josep Delfí Guàrdia i Canela (Xustiza)Xavier Pomés i Abella (Interior)** |  **Conselleira de Xustiza e Interior da Generalitat de Cataluña** 1995-1997 | Sucesor:**Josep Maria Vallès i Casadevall (Xustiza)Montserrat Tura (Interior)** |
| Predecesor:**Ernest Benach** |  **Presidenta do Parlamento de Cataluña** 2010-2015 | Sucesor:**Carme Forcadell** |

Notas
-----

1. ↑  "Ficha de Deputada". Arquivado dende o orixinal o 14 de xuño de 2015. Consultado o 27 de novembro de 2012.
2. ↑  Mas di que, se goberna CiU, Núria de Gispert será a presidenta do Parlament Arquivado 25 de novembro de 2010 en Wayback Machine. *(en catalán)*.

Véxase tamén
------------

### Ligazóns externas

* Ficha de Deputada no sitio web do Parlament *(en catalán)*

|  |  |
| --- | --- |
| Control de autoridades | 
* Wd: Q171194
* WorldCat
* VIAF: 106989344
* BNE: XX1410388
* CANTIC: a10678797
* Dialnet: 3082793
* GEC: 0242608
* IMDb: nm3491869
* ISNI: 0000 0000 7716 7256
* SUDOC: 250668602
* TMDb: 1047293

 |